Το πρώτο φιλοσοφικό ερώτημα που θίγει ο σκηνοθέτης είναι κυρίως ρητορικό, αφού είναι σαν να μας ρωτά «Με το να καθόμαστε άπραγοι τι θα πετύχουμε;» Αυτή ακριβώς είναι και η πρώτη διαπίστωση που κάνει ένας άνθρωπος όταν δει το βίντεο όπου ο άνθρωπος αφού βλέπει ότι έχει τελειώσει το φαγητό σπρώχνει όλη αυτή την ουρά και στο τέλος βγαίνει κερδισμένος με το καλάθι από το σουπερμάρκετ στην αρχή του βίντεο. Αυτή η αντίφαση θέλει να μας δείξει ότι πρέπει να ενεργούμε και να δρούμε γι’ αυτά που θέλουμε και όχι να μένουμε αδρανείς με την ελπίδα πως κάποτε θα μας έρθουν. Στη συνέχεια μπορούμε να παρατηρήσουμε, αφού δούμε το βίντεο, ότι περιγράφεται η καθημερινότητα ενός μέσου ανθρώπου. Η ροή των γεγονότων και η αλλαγή του χώρου μάς δείχνει τι κάνει ο μέσος άνθρωπος κατά τις εξόδους του για εκτόνωση. Ακόμα ένα ερώτημα που θίγεται σε αυτό το video έχει σαν θέμα την αντίθεσή και την διαφορά μεταξύ κοινωνικών τάξεων. Στην αρχή βλέπουμε ανθρώπους οι οποίοι έχουν την οικονομική άνεση να αγοράσουν τρόφιμα από το σουπερμάρκετ, να διασκεδάσουν, να ψυχαγωγηθούν μέσω κλαμπ και εκθέσεων ζωγραφικής και μετά ξαφνικά μεταφερόμαστε σε μια κατώτερη κοινωνική τάξη, η οποία αγωνίζεται να βγάλει τη μέρα και ένα πιάτο φαγητό χωρίς να απολαμβάνει όλες τις ανέσεις που έχουν οι υψηλότερες κοινωνικές τάξεις. Τέλος θα μπορούσε να θιχτεί ένα ακόμα ερώτημα για την ύπαρξη και την επιβίωση των ανθρώπων. Στο τέλος βλέπουμε μια έρημο όπου είναι χωρίς ζωή και χωρίς αγαθά, όπως ακριβώς από την αρχή του σύμπαντος, και θα μπορούσε κανένας να εκφράσει ότι η προέλευση όλων αυτών των αγαθών είναι από την ίδια την έρημο ή ακόμα να τα δει όλα κάποιος σαν μια ψευδαίσθηση, στην απίθανη βέβαια περίπτωση ένα καρότσι του σούπερμαρκετ να διανύσει τέτοια απόσταση. Παρόλα αυτά όμως στη συγκεκριμένη σκηνή ο σκηνοθέτης θέλει να τονίσει την έννοια του καταναλωτισμού και ουσιαστικά θέλει να μας εξηγήσει ότι αργά ή γρήγορα όλοι θα βρεθούμε σε αυτή τη θέση σε ένα ερημικό μέρος χωρίς ζωή, διότι όλοι κάποια στιγμή θα πεθάνουμε και τότε δεν θα μπορέσει να μας σώσει κανένα αγαθό.

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);